en ALLERLEI navrae...
Stork Cremendous Prokureurs en BAlju's SWEEP-vleg SNORK
Flooimark idees Diabetes....
Kelly Bliss: Brief van jou liggaam aan jou...
As jou doel is om my te verander,
stuur al jou liefdevolle dade op weerstand af.
Maar as jou doel is om my lief te hê...
sal ek jou liefde geniet, en jou myne gee.
En vanuit my liefde,
sal ek alles doen wat ek kan om jou gelukkig te maak.
Wat dit moeilik maak, is dat
jy my moet liefhê nes ek nou is.
Want, as jy my liefhet om my te verander,
is jou doel om my te verander
Dan stuur al jou liefdevolle dade op weerstand af.
Mamma Oosthuizen / Poppie
Goeiemôre Retha, Ek het oorerflike cholesterol en het gewonder of jy my dalk van jou kosbare inligting kan stuur,wat nie op jou webwerf is nie?
Ek soek veral 'n goeie dieetplan.
Myne kom nou al jare aan en het 2 jr terug ook 3-hartomleiding gehad. My cholesterol is nou…,maar a.g.v. die hartomleiding en bloeddruk seg kardioloog dat ek onder hoë risiko gevalle val en moet dit afkom na 2.5. Ek werk so hard aan my dieet. Hy het my toe van Zocor afgehaal en op Lipitor gesit en ek was so siek daarvan dat ek nou moes stop na 'n week se uithou en probeer.
Poppie en ek het heerlik aan kletse geraak…maar hier is 'n uittreksel uit ons korrespondensie!
….Poppie, Ek is jammer om te hoor van jou 3 omlynings al! Sjoe, jy maak my amper skrik!
My Cholesterol is self te hoog, maar eerlik? Ek gebruik niks. Zocor het my siek gemaak my maag wasaltyd opgedinges en Lipitor is so vrek duur en ek het gevind dit het my oë verswak, dalk verbeel ek my maar in elk geval! Lipitor is seker egter die beste statiene op die mark tans en dit werk, maar na ek soveel oor statiene opgelees het, het ek besluit om dit net te los. Toe het ek bietjie natuurlike produkte gebruik maar ag jong oorgeërfde cholesterol weet jy mos is eintlik onbehandelbaar en al wat mens maar probeer doen, is om simptome te beheer of jouself so 3-5 jaar grasie te 'koop' ek kyk bloot na myne... GEEN behandeling soos statiene help werklik vir cholesterol nie, want dit maak dit nie gesond nie, behandel slegs simptome en gee grasie op erger dinge soos beroertes...niks help BEHALWE chirurgie soos jy gehad het en jou leefstyl aanpassing nie. DUS, jy kan ook oplees soos jy wil meer as wat ek hier seg is daar eintlik nie en ek het wyd gelees en wyd gepraat hoor! Jaja dokters en internisse seg hier en daar meer...maar dis hul beroep en hul moet immers geld uit ons ook kan maak... bottomline is, jy weet wat is cholesterol en jy weet wat is wat met behandelings...En ek IS NIE 'n DOKTER nie…net 'n asprisse pasiënt! En ek sal NOOIT aanbeveel dat jy medikasie moet LOS nie, praat asb. met jou dokter!
Ek het net maar weer my tekkies uitgehaal en begin stap...algaande meer en meer ..Elke dag probeer ek so 5-6 stap maar dan so een keer elke 2 weke doen ek die lekker laaaang stappie! Net met die stap alleen het ek myne van 17+ afgewerk tot waar dit nou is. Die vorige keer het ek dit kon afstap tot by 9 en ek het regtig goed gevoel. Toe word ek lui...maar nou is ek na 2 maande weer opdreef en het ek besluit om nie weer te los nie! Stap het mos immers ander voordele ook! :-)
Verder het ek al die hart stigting dieet gevolg vir lank maar weet jy een keer se verkeerd eet het my dae lank omgekrap so AL wat ek deesdae doen, is die volgende! :
Ek eet elke dag oats, met oatbran sommer bygegooi of na die tyd bo-oor gestrooi...jy kan oatbran sommer in slaai en sop ens. ook bygooi, net so rou, mens raak dit gou gewoond.
Dan eet ek verder baie min vleis en indien wel maer vleis van goeie gehalte, of hoender en vis...maar geen vaste reëls nie! Daarby eet ek of groente net so opgekook of baie slaai.
Baie vrugte en baie water en min suiker min vette en min koekies , ek eet ook geen WIT goed behalwe aartappel in velletjie gekook nie. En feta kaas en roomkaas ! Bruin rys, bruin pasta ens...Baie lae GI kosse dus. (Gelukkig is ek lui vir kosmaak so hierdie manier van eet is glad nie moeilik of werk nie!)
Natuurlik eet ek nou en dan 'n stuk koek of 'n croissant of slaptjips...maar dis bederfies!
Tjips sal ek nooit self maak nie en so ook nie enigiets wat in diepvet gaargemaak word nie.
Hierdie is al so 'n lewenswyse dit maak dat mens nie meer anders kan of wil eet nie en weet jy eintlik PROE mens kos vir die eerste keer so sonder al die rome en botter en speserye ens.! Daar is so wonderlike boekie THE NATURAL WAY van Mary-Ann Shearer, as jy dit kan kry en haar raad volg en so begin eet dis heerlik! Behalwe jy hoef nou nie noodwendig teveel te bekommer oor sy voel mens nie sekere kosse soos proteïene en stysels behoort te meng nie. Alhoewel die hele boekie baie sin maak en haar 'metode' NIEMAND anders probeer ryk maak nie behalwe jou eie gesondheid verryk! Ek het dit jare terug raak gelees en dit is vir my een van die beste 'dieet-boeke' ooit.
Dit, en hoe ek eet, is maar baie soos die hart stigting se dieet ook, maar ek háát dit om te voel of ek op
dieet is of moet wees! Nou eet ek bloot reg en ek is baie happy!
Ek klets nou al weer so lekker, maar dis groet tyd!
Praat graag weer!
Mooi groete, R
Frieda: meer inligting aangaande uiltjie Hennie, ons het hierdie (foto) uiltjie op die plaaspad gekry,
hy kan glad nie vlieg nie maar lyk andersins gesond. Kan jy vir my asb se watter tipe uiltjie dit is. (nonnetjies uiltjie?)
Reinderd sal beslis weet, maar ek sou seg ja dis Nonnetjies uiltjie ja…
Johanna Skryf: Ek wil graag weet watse raad is daar vir 'anti ageing' soos room of so en meer oor endometriose en om swanger te word my, nig wil ook graag weet van gewig verloor! Baie dankie!
Johanna! Eerstens moet ek sê ek is nie 'n medikus of Apteker nie! J
1. Ek hou persoonlik baie van Eucerin se teen veroudering room dis werklik goed ek en 'n paar van my vriendinne gebruik dit en kan die verskil sien. Jy gebruik dit net op die plooitjies en dan jou gewone bevogtiger daarna ens… Ek hou ook BAIE van PREMIER se produkte afkomstig van die Dooie See.
2. Oor endometriose en swangerskap wil ek myself nie volledig uitlaat nie, is dit nie beter om 'n ginekoloog te gaan sien nie?
3. Vir jou niggie het ek net een raad wat werklik help, en dit drink baie water, eet BAIE slaaie en groente en maer vleis. Verder sny WITBROOD en pasta en soetgoed sovêr moontlik uit. BRUIN pasta en rys, aartappels in die skil is matig steeds gesond. Verder MOET sy begin stap. Eerste week 10 minute weg en 10 minute terug. Die week daarna 15 min wegstap en 15 minute terug Die week daarna halfuur weg en halfuur terug. Spoed : tot sy 120 treë in 1 minuut gemaklik stap, Dit sal haar later 6 km in 1 uur gee wat wonderlik genoeg is. Drie maande wat sy doen en sy SAL ten minste 5 kg verloor het op die REGTE manier en dit sal dan al so lekker wees sy sal nie wil ophou nie! Ek het 13 kg in 8 maande verloor en dit na 3 jaar nooit weer opgetel nie, toe eet ek sjokolade ens. En hou op stap…toe klim ''n paar kilo's terug en ek voel so goor en mislik oor myself dat ek weer begin het en ek voel altyd positief en lekker en dit is nou 'n leefwyse. My man het amper 40 kg so verloor en hy hou steeds vol en het nog sowat 20 om af te skud. Dis die ENIGSTE GESONDE manier. Stadiger ja, maar glo my dis die beste manier.
Verder kan sy ook bietjie gaan oplees hier: http://www.brainsurgeonsdiet.com/ Dit is basies als wat ek ook doen, en dit werk ook! Sterkte!
Sy kan ook gerus op die werfie by die argief bladsye gaan rondlees daar is orals wenke. http://www.onsdorp.com/somaakmens/
Sy kan ook hier gaan loer en inteken op hul nuusbrief!
En nou, TONG IN DIE KIES (Dit was al geplaas many moons ago!)
Dawid Marais het geskryf: Ek is in die Oos-Kaap en kan glad nie STORK CREMENDOUS te koop kry nie, is dit nog op ander plekke beskikbaar of is dit een van die goeie produkte wat ook van die mark verdwyn het? Groete!
Zanele Mpanza, van Consumer Affairs, 0860331441, Unilever, het weer my navraag geantwoord op Dawid se navrae met:
Thank you for contacting us regarding Stork Cremedous. We are truly sorry for the inconvenience caused. Unfortunately we do not produce the product anymore.
It was not selling in the market. Thank you once again.
Ek het die volgende navrae van 'n leser wat gevra het om ANONIEM te bly:
Liewe Retha, Ek het skuld by 'n prokureur en die ooreenkoms is dat ek R500.00 per maand moet afbetaal maar weens teëspoed kon ek dit nie meer doen nie, en slaan toe2 maande oor, maar verduidelik toe wel aan die prokureur om te betaal wat ek kan, maar die prokureur aanvaar dit nie, maar ek betaal wel 'n minimum van tussen R50-R300-00 in, net om ten minste iets te betaal en te wys ek probeer, het die prokureur die reg om dit as totale ooreenkoms breuk met hom te sien en die balju na my te stuur? Intussen het regskoste opgeloop want nou is daar skielik invorderings kostes by, addisionele rentes ter sprake sowel as balju kostes …Seg die wet nie SOLANK jy IETS betaal mag die prokureur niks aan jou doen nie? Mag die prokureurs dus die balju uitgestuur het en hul rekening koste op die manier nog verder opgestoot het?En as ek 'n donateur kan kry wat die rekening namens my wil probeer vereffen, is daar iets soos 'n verminderde afkoop bedrag op die rekening?
Ek het hierdie probleem vir kundige advies geneem na: Jasper Terblanche, Sheriff vir Wynberg Noord. Ek vertrou dit kan iemand anders ook help.
Sy antwoord lui:
Dit is my plig as Balju om die publiek in te lig sou daar enige onduidelikheid bestaan betreffende 'n aangeleenthied soos die en ek doen dit met die grootste plesier! Ek het kennis geneem van die inhoud van jou epos maar ongelukkig het ek nie goeie nuus vir die dame nie. Sien onderstaande vir my terugvoer
Die prokureur het wel binne sy reg opgetree in alle aspekte……daar is ongelukkig niks in die sivielereg, gemenereg of in ons grondwet waarop die dame haar kan beroep vir bystand nie. Ek wil egter aan haar en die breë publiek verduidelik wat die prosedures is wat gevolg word in hierdie gevalle:
· die prokureur het moontlik die Balju uitgestuur met 'n dagvaarding wat die dame 10 dae bied na betekening om verdediging aan te teken
· aangesien die dame wel die geld verskuldig is aan die prokureur sal ek haar nie aanbeveel om verdediging aan te teken nie
· uit ondervinding opgedoen die afgelope 31 jaar in die Balju beroep sal die feit dat die dame nie die paaiemente soos ooreengekom kan betaal nie, nie deur die hof as verweer aanvaar word nie
· indien daar geen verdediging aangeteken word nie sal die prokureur 'n vonnis teen die haar neem en dit kan ook in haar afwesigheid verkry word
· die klerk van siviele hof sal dan 'n Lasbrief vir Eksekusie teen roerende bates uitreik wat die prokureur aan die Balju sal stuur en versoek dat dit uitgevoer word
Indien die dame roerende bates besit sal die volgende prosedure gevolg word:
· die Balju sal dan weer besoek aflê by die dame met die Lasbrief vir Eksekusie om vas te stel of sy 'n gedeeltelike betaling (wat aanvaarbaar is vir die prokureur) kan maak en of sy die volle die bedrag soos vermeld op die dokument (hierdie bedrag is insluitend van alle kostes, rentes, invorderingskommissie ens.) tesame met die Balju se verdere kostes vir daardie besoek kan vereffen
· indien nie, sal die Balju voortgaan om vas te stel of sy enige roerende bates besit waarop daar beslag gelê kan word….let wel dat hierdie aksie kan ook plaasvind in die afwesigheid van die dame vanaf haar woonplek
· indien daar bates gevind word sal dit onder beslaglegging geplaas word, 'n afskrif van die dokumentasie sal beteken word op die dame of enige persoon oor die ouderdom van 16 jaar wat op die perseel gevind word in haar afwesigheid
· indien daar niemand tuis gevind word nie en dit is moontlik vir die Balju om bates te indentifiseer deur 'n venster, kan die bates steeds onder beslaglegging geplaas word en 'n afskrif van die dokumentasie sal dan teen die hoof ingang/deur van perseel vasgeheg word
· indien die dame sou beweer dat die bates wat onder beslaglegging geplaas is nie haar eiendom is nie, sal die onus op haar wees om dit te bewys
· die Balju sal dan dienooreenkomstig aan die prokureur 'n verslag gelewer …..in Balju / prokureur terme word daar verwys na 'n relaas van betekening of beslaglegging van roerende bates
· die Balju sal dan wag op instruksies van die prokureur om die bates te verwyder en te verkoop op 'n veiling waarna die Balju aan die prokureur sal verreken
Indien die dame geen bates besit nie sal die Balju dienooreenkomstig aan die prokureur verslag doen wat hom met 2 opsies laat:
· om in terme van die Wet op Landroshof 'n Art 65 Kennisgewing te laat uitgereik deur die klerk van die siviele hof vir die dame om in die hof te verskyn op 'n sekere datum om redes aan te voer waarom sy nie kan betaal nie of om 'n aanbod te maak vir afbetaling…..die hof sal dan 'n bevel uitreik oor hoeveel sy moet betaal ens. ……..hierdie dokument sal deur die Balju beteken word
· om aansoek te doen ook in terme van Art 65 van die Wet op Landroshof om beslag te lê op die dame se besoldiging sou sy werksaam wees……..hierdie dokument kan per pos of deur die prokureur self op die dame en die werkgewer beteken word
§ bogenoemde dokument sal ook in die vorm van 'n kennisgewing wees vir die dame om op 'n sekere dag in die hof te verskyn en redes aan te voer waarom daar nie op 'n gedeelte van haar besoldiging beslag gelê moet word nie…….die hof sal weereens 'n bevel uitreik oor watter bedrag maandeliks van haar salaris afgetrek moet word
§ die prokureur sal dan 'n Besoldigingsbeslagbevel uitreik wat deur die Balju slegs op die dame se werkgewer beteken word waardeur die werkgewer dan verplig word om die bedrag soos deur die hof beveel van die dame se besoldiging te verhaal en aan die prokureur oor te betaal in terme van die hofbevel………vir sy moeite is die werkgewer volgens wet geregtig op 5% kommissie op die bedrag sodoende verhaal
§ indien die werkgewer weier of versuim om die hofbevel na te kom sal die prokureur 'n vonnis teen die werkgewer neem, 'n Lasbrief vir Eksekusie teen roerende bates laat uitreik en die Balju sal die werkgewer se bates onder beslaglegging geplaas
Dit is baie belangrik vir die dame om in gedagte te hou dat sy te enige tyd voordat haar bates verwyder word of die veiling plaasvind die volle bedrag kan vereffen waarna die beslaglegging opgehef en die bates aan haar terugbesorg sal word
Indien daar 'n suksesvolle/voldoende beslaglegging van die dame se bates plaasvind kan sy ook poog om 'n nuwe reëling vir afbetaling met die prokureur aan te gaan…….laasgenoemde het nou sekuriteit (bates onder beslaglegging) vir sy eis van uitstaande gelde en mag dit aanvaarbaar vind…..dit sal haar niks kos om te probeer nie
Indien 'n 3de party die skuld namens die dame wil vereffen moet dit direk met die prokureur gereël word…….uit ondervinding het ek gevind dat daar in sulke gevalle beding kan word vir 'n verminderde bedrag ten volle vereffening van die uitstaande skuld
Dit is egter baie belangrik dat sulke onderhandelinge deur die 3de party in persoon gedoen word en nie deur die persoon wat die geld skuld nie.
SURITA KRUGER het alles en nog wat oor SEEPKOOK gevra,
....en ek herinner jul graag dat by 17 September 2009 'n hele stuk oor die kook van tradisionele BOERSEEP was, gaan loer gerus! http://www.onsdorp.com/somaakmens/sept_des2009.html
Nico Luwes skryf: Goeiedag! Ek doen 'n komedie by Vryfees en soek na die naam van die musiek wat So maak Mens ingelei het. Enige hulp?
Hopelik het jy die musiek op die werfie weer nostalgies aangehoor?
Jy behoort verdere inligting oor die musiek hier te vind:
Vertel meer van die komedie by die Vryfees sal jy?
Johan Erasmus : Sweep vleg , waar kan ons dit , die vleg bemeester?
En toe antwoord onse Hennie sommer dadelik: Hallo Johan, My baas vleg swepe hier in Doha! Ek sal hom bietjie vra. Ek weet daar is 'n sweepvlegtersvereeniging in Australie, miskien moet jy dit Google.
Laat weet dus gerus Johan of jy reg gekom het!
Rieet kla oor SNORKERY!
Ek kan met groot vrymoedigheid aanbeveel dat jy na jou naaste hospitaal toe gaan en 'n afspraak maak by die slaapkliniek. Jy slaap een aand oor, en hul monitor jou rus o.a. vir slaapapnee, jy kry 'n masjientjie wat gekallibreer word volgens jou eie behoefte en glo my jy sal nooit weer snork nie. Die ergste is dat jy snags nou lyk of jy uit die ICU ontsnap het want jy slaap met 'n maskertjie of buisie…Hoop dit help!
Wendy Pool skryf: Ek is opsoek na bazaar / flooimark items om tuis te maak. Het jy enige idees of e-pos adres waar ek meer inligting i.v.m bogenoemde kan bekom.Baie dankie.
Danie, weereens, ek is nie 'n kundige nie maar dis wat ek vir hieroor vir jou kon bymekaarmaak! Hoop dit help…